Пуебло Индијанци
<s>Пуебло Индијанци је назив који се у етнологији и индијанистици користи за означавање различитих индијанских група са северноамеричког југозапада, које симболишу прилично једнообразни тип културе - пуебло насеља од непечене опеке, камена или неког другог локалног материјала, а живе од пољопривреде, претежно од узгоја кукуруза.</s>

<s>Пуеблоси 
Стамбене зграде у пуебло насељима су имале, или имају и данас, један или више спратова.</s><s>У прошлости су те зграде биле са улазом одозго, па се у њих могло ући и изаћи само уз помоћ дрвених мердевина, које су се након употребе повлачиле за собом.</s><s>Разлог овоме биле су пљачкашке групе Апача које су значајан део свог прихода обезбеђивале пљачком.</s>

<s>У време првог контакта са Шпанцима почетком 16. века, ови народи су живели у сложеним насељима са великим бројем вишеспратница.</s><s>Шпанци су ова насеља звали пуеблос, што значи градови и тим називом су означавали све народе који су живели у оваквом типу насеља.</s><s>До 21. века опстао је 21 пуебло на југозападу САД-а, најпознатији су Таос, Акома, Зуни и Хопи.</s><s>Највећи пуеблоси налазе се у данашњи државам САД Њу Мексико и Аризона.</s>

<s>Народи 
Пуебло Индијанци нису неки посебан народ нити породица народа.</s><s>Нису међусобно сродни, везује их једино њихов једнообразни пуебло-тип културе.</s>

<s>Пуебло индијански народи су: 
 Хопи, 
 Керес, 
 Зуни, 
 Тива
 Северни Тива 
 Таос и 
 Пикурис, 
 Јужни Тива, 
 Тева и 
 Това.</s>

<s>Језици 
Језици којим говоре ови народи припадају различитим породицама језика.</s><s>Хопи језик припада јуто-астечкој породици језика, зуни је изоловани језик, керес је дијалекатски континуум који укључује дијалекте: акома, лагуна, санта ана, зиа, кочити, санто доминго и сан фелипе.</s><s>Таноанској породици језика припадају: това (или јемез), тева (дијалекти су: оуки винги, сан илефонсо, санта клара, тесуки, намбе, поваки и хано) и тива језици: таос, пикурис и јужни тива (дијалекти су: сандиа и ислета).</s>

<s>Референце</s>

<s>Спољашње везе</s>

<s>Sjevernoamerički Indijanci</s>

